

ZAPISNIK

26. sjednice Vijeća Mjesnog odbora „Knez Mislav“ održane dana 12. srpnja 2023., s početkom u 17:30 sati u prostorijama Mjesnog odbora „Hrvatski narodni vladari“, Trg hrvatskih velikana 2/1

NAZOČNI ČLANOVI VIJEĆA: Iva Janeš, Andrea Nöthig Šarić, Kristina Vačevski


Predsjednica Vijeća Mjesnog odbora „Knez Mislav“ Andrea Nöthig Šarić (dalje u tekstu: predsjednica Vijeća) predsjedava sjednicom. Budući da postoji kvorum, odluke su pravovaljane. 
Zapisnik 25. sjednice Vijeća Mjesnog odbora „Knez Mislav“ održane dana 29. lipnja 2023., jednoglasno je prihvaćen.


Vijeće Mjesnog odbora „Knez Mislav“ donosi sljedeći:


DNEVNI RED:
      1.   Godišnji izvještaj o izvršenju Financijskog plana Mjesnog odbora „Knez Mislav“ 
            za 2022., donošenje
 2.  Povrat parkirnih mjesta na terasi  ugostiteljskog objekta ALL INN koji je zatvoren.  – 
      donošenje zaključka
      3. Evidencija i dopuna baze podataka o spomenicima koji se nalaze na području Mjesnog 
          odbora „Knez Mislav“.
     4   Pitanja i prijedlozi





AD 1. Godišnji izvještaj o izvršenju Financijskog plana Mjesnog odbora „Knez Mislav“        za 2022., donošenje
       Mjesni odbor „Knez Mislav“ nije u mogućnosti  donijeti Godišnji izvještaj o izvršenju Financijskog plana za 2022., zbog netransparentnosti  tj. neadekvatne specifikacije troškovnika. Tražimo informaciju gdje su otišla sredstva s obzirom da je smanjen broj članica Vijeća u samom Mjesnom odboru, te što podrazumijeva 'Ostale nespomenute rashode poslovanja'.
      Vijeće Mjesnog odbora „Knez Mislav“ Godišnji izvještaj o izvršenju Financijskog plana za 2022. donijeti će na slijedećoj sjednici u kolovozu  ukoliko dobije zatražene informacije.







AD 2. Povrat parkirnih mjesta na terasi  ugostiteljskog objekta ALL INN koji je zatvoren.  –  donošenje zaključka

       Ugostiteljski objekt ALL INN, Draškovićeva 31 je zatvoren je već duže vrijeme te njegova terasa zauzima površinu koja bi mogla biti prenamjenjena u 3-4 parkirna mjesta.  Članice vijeća mišljenja su da bi trebalo ukloniti terasu te od nadležnog ureda zatražiti rješenje za parkirna mjesta. 

Nakon rasprave Vijeće MO „Knez Mislav“ donosi sljedeći:

                                                   Z A K L J U Č A K

o prenamjeni površine terase zatvorenog ugostiteljskog objekta ALL INN u 
 parkirališna mjesta

I    Vijeće Mjesnog odbor „Knez Mislav“ obilaskom terena utvrdilo je da je ugostiteljski objekt 
      ALL INN, Draškovićeva 31 zatvoren već duže vrijeme.

II.  Vijeće Mjesnog odbora „ Knez Mislav“ donosi zaključak kojim traži da se terasa
      ugostiteljskog objekta ALL INN,  Draškovićeva 31 ukloni te da se površina prenamjeni u 3  
       do 4 parkirna mjesta.

III. Ovaj se zaključak dostavlja Vijeću Gradske četvrti Donji grad na daljnje postupanje.




AD 3. Evidencija i dopuna baze podataka o spomenicima koji se nalaze na području Mjesnog  odbora „Knez Mislav“

            Putem Gradskog ureda za mjesnu samoupravu dostavljena nam je molba Povjerenstva za ploče za označavanje imena ulica i trgova, spomenike, skulpture, spomen-ploče, sakralna obilježja  i umjetničke instalacije u sklopu projekta „spomenici Zagreba“ za evidenciju/dopunu baze podataka o spomenicima.
         Vijeću Mjesnog odbora „Knez Mislav“ poznata je samo jedna lokacija spomenika (diplomatu i ekonomistu Benediktu Kotruljeviću) koji je ujedno i naveden u bazi spomenika te nema drugih dopuna. 





     
AD 4. Pitanja i prijedlozi

 
        Vijeće Mjesnog odbora .zaprimilo je 2 upita građana putem službenog e-maila Mjesnog odbora „Knez Mislav“. Članice Vijeća raspravljale su o  upitima te sastavile odgovore koje će uputiti građanima. 
        Također, Vijeće je dobilo upit jednog građana vezano uz stepenice na ulazu u XVI./Klasičnu gimnaziju. Zanima ga dali Vijeće Gradske četvrti Donji grad može nešto poduzeti po tom pitanju. Vijeće Mjesnog odbora pita dali se eventualno sanacija stepenica može realizirati iz Plana Komunalnih aktivnosti Gradske četvrti Donji grad za 2024..
   . Putem Gradskog ureda za mjesnu samoupravu dostavljen nam je zahtjev za hitnom dostavom prijedloga  lokacija na području našeg mjesnog odbora na kojima želimo da se posade stabla (u sklopu  projekta sadnje stabala na području grada Zagreba). Istom smo poslali traženo (sa adresom, katastarskom česticom i općinom) te nam je povratno javljeno da je naš prijedlog unesen u aplikaciju 10. srpnja 2023.
  
Sjednica je završila u 18.30 sati.

Zapisnik sastavila: Andrea Nothig Šarić

KLASA: 024-08/23-003/1411
URBROJ: 251-13-11-1/006-23-02
Zagreb, 12. srpnja  2023.

